《次韵仲实秋夜》
宋代·牟巘

空庭两犀株，吹香满前轩。
颇疑雇虎头，幻此金杰繁。
或是乘鸾雇，月窟分天根。
更与泻浩露，尽洗蜂蝶暄。
苦无好事者，为我载一尊。
而我子张子，古谊夙所敦。
肯将新诗句，到我罗雀门。
何殊小山赋，欲招楚客魂。
犀首累佩印，陋矣不足论。
老我罕出户，东墙甘曝暄。
应同花下醉，式副我原言。

作者简介：牟巘（一二二七～一三一一），字献甫，一字献之，学者称陵阳先生，井研（今属四川）人，徙居湖州（今属浙江）。以父荫入仕，曾为浙柬提刑。理宗朝，累官大理少卿，以忤贾似道去官。恭宗德祐二年（一二七六）元兵陷临安，即杜门不出，隐居凡三十六年，卒年八十五。有《陵阳集》二十四卷（其中诗六卷）。事见《宋元学案》卷八○，清光绪《井研县志》卷三一有传。牟巘诗，以影印文渊阁《四库全书》本为底本，校以清乾隆十二年周永年刻《陵阳先生集》（简称周本）、清抄本（藏北京图书馆）。底本诗集外之诗及新辑集外诗附于卷末。